《读林罕小说》
宋代·晁公武

仓颉鹳鸟迹，於是创文字。
原其制作心，本以便记事，
呼读犹强名，况乃论位置。
周人建小学，六书分义类。
特令授童蒙，庶几别同异。
奈何中古后，穿凿失伦次。
早皿晋医言，止戈楚人志。
宋更{马瓜}作騧，秦易辠为罪。
三刀自梦徵，两日因谶记。
山丝已怪妄，门草更茫昧。
白水及绯衣，皆是表符瑞。
解槐与说枣，抑又出讥戏。
形声罕复论，一切归会义。
咄哉许祭酒，著论穷巧慧。
流俗喜不根，传授满当世。
廷尉议三章，诸生谈六艺。
往往授其言，大抵皆附会。
林生最晚出，纷乱尤自恣。
何言斯亭上，刻石高赑屃。
却思荆舒祸，对此频雪涕。
凭谁掩其恶，水火为焚弃。

作者简介：晁公武（1105—1180），南宋著名目录学家、藏书家。字子止，人称“昭德先生”。济州钜野（今山东省菏泽市巨野县）人，晁冲之之子。